Në bazë të nenit 28 paragrafi 1 pika 10 e Ligjit mbi vetëqeverisjen lokale (“Fleta zyrtare e MZ”, nr. 02/18) dhe nenit 9 si dhe nenit 53 paragrafi 1 pika 2 të Statutit të Komunës së Tuzit (“Fleta Zyrtare e MZ” – dispozitat komunale nr.24/19), Kuvendi i Komunës së Tuzit në seancën e mbajtur më 18.07.2019, ka sjellë

**VENDIM**

**mbi krijimin dhe ndarjen e njohjeve dhe çmimeve publike**

**dhe titullit qytetar nderi**

**Neni 1**

Me këtë vendim konstatohen llojet e njohjeve publike dhe çmimeve dhe titujve të qytetarit të nderit dhe përcaktohet procedura e ndarjes së tyre.

**Neni 2**

 Njohja publike dhe çmimi në kuptim të këtij vendimi është Çmimi “15 dhjetori” (në teksti e mëtejmë: Çmimi). Titulli i qytetarit të nderit në kuptim të këtij vendimi është “Qytetar nderi i Tuzit”.

**Neni 3**

Çmimi si formë e veçantë e njohjes ndahet çdo vit, me 15 dhjetor – Çmimi “15 dhjetori”, ndahet me rastin e shënimit të 15 dhjetorit – Ditës së çlirimit të Tuzit, për meritat më të larta dhe rezultatet e arritura në punën teorike dhe praktike dhe veprimtarinë në të gjitha fushat e krijimtarisë njerëzore.

**Neni 4**

Çmimi ju ndahet personave juridik dhe individëve nga territori i Komunës së Tuzit ose jashtë saj, nëse krijimet e tyre kanë rëndësi të veçantë për Komunën e Tuzit.

Personit të njëjtë çmimi mund t’i ndahet vetëm një herë.

Kur për atë gjë ekzistojnë arsye të forta Çmimi mund të ndahet edhe pas vdekjes.

Çmimi ndahet në formë pllakate dhe shpërblimit në të holla.

Shuma e parave përcaktohet në bazë të çmimit më të ulët të punës në Mal të Zi për muajin që i ka paraprirë ndarjes së Çmimit dhe sigurohet nga buxheti i Komunës së Tuzit.

**Neni 5**

Titulli “ Qytetar nderi i Tuzit” mund t’i ndahet shtetasit të Malit të Zi, si dhe shtetasit të huaj, shtetasit ose funksionarit të organizatës dhe shoqatës ndërkombëtare, i cili me punën e vetë artistike, politike, shkencore, humanitare dhe veprimtarin tjetër i kontribuon zhvillimit dhe paraqitjes së Komunës së Tuzit, zhvillimit të demokracisë, ruajtjes së paqes dhe zhvillimit të njerëzimit. Titulli “ Qytetar nderi i Tuzit” ndahet në formë pllakate.

**Neni 6**

Formën, paraqitjen dhe përmbajtjen e pllakës e përcakton kryetari i Komunës në propozim të komisionit të posaçëm profesional.

Komisionin profesional nga paragrafi 1 i këtij neni e themelon kryetari i Komunës.

**Neni 7**

Propozimin për ndarjen e Çmimit mund ta dorëzojë qytetari, shoqata afariste, institucioni, sektori joqeveritarë, partia politike ose subjekte të tjera me vendqëndrim apo veprimtari në Komunën e Tuzit.

Lajmërimi mbi të drejtën nga paragrafi 1 i këtij neni publikohet përmes shërbimit radio –difuz publik lokal dhe web-faqes së Komunës së Tuzit, më së largu deri më 1 tetor të vitit në të cilin ndahet Çmimi.

Propozimi për ndarjen e titullit “Qytetar nderi i Tuzit” mund ta dorëzojnë kryetari i Komunës, këshilltari ose më së paku 2% e qytetarëve, nga numri i të regjistruarve në regjistrin zgjedhorë të Komunës, nga zgjedhjet e fundit të realizuara.

**Neni 8**

Propozimet për Çmimin duhet të jenë të dorëzuara në formë të shkruar, me arsyetimin dhe dokumentacionin në bazë të cilit mund të vlerësohet vlera e rezultateve të realizuara të kandidateve të propozuar.

Propozimet i dorëzohen Kuvendit të Komunës së Tuzit – Jurisë për ndarjen e çmimeve “15 dhjetori” (në tekstin e mëtejmë: Juria) më së largu deri më 01 nëntor të vitit për të cilin ndahet Çmimi.

Propozimi me dokumentacion janë transparent për publikun.

Propozimin për titullin “Qytetar nderi i Tuzit” dorëzohet në formë të shkruar me arsyetim.

**Neni 9**

Vendimin për ndarjen e Çmimit e sjellë Juria të cilën e emëron Kuvendi i Komunës së Tuzit.

Vendimi sjellët me shumicë votash të numrit të përgjithshëm të anëtarëve të Jurisë.

Vendimi mbi ndarjen e Çmimit duhet të jetë e arsyetuar.

Çmimi nuk do të ndahet nëse Juria përcakton se kandidatet e propozuar nuk i kanë plotësuar kushtet për këtë ndarje.

Vendimin për ndarjen e titullit “Qytetar nderi i Tuzit” e sjellë Kuvendi i Komunës së Tuzit.

**Neni 10**

Jurinë e përbëjnë kryetari dhe katër anëtarë të cilët emërohen nga rrallët e punëtoreve të dalluar të shkencës, ekonomisë, kulturës dhe publikut. Juria emërohet për vitin në të cilin ndahet Çmimi.

Askush nuk mundet që dy vite me radhë të zgjidhet për anëtarë të Jurisë.

Anëtari i Jurisë i cili është i propozuar për ndarjen e Çmimit nuk merr pjesë në punën e Jurisë.

Juria sjellë rregulloren mbi punën e vetë, me të cilën rregullohet mënyra e punës dhe tjera çështje të rëndësishme.

**Neni 11**

Vendimin dhe arsyetimin mbi ndarjen e Çmimit e deklaron kryetari i Jurisë në seancën e Kuvendit të komunës gjatë dorëzimit të Çmimit.

Vendimin dhe arsyetimin mbi ndarjen e titullit “Qytetar nderi i Tuzit” e deklaron kryetari i Kuvendit të Komunës së Tuzit gjatë dorëzimit të pllakës. Pllaketën mbi Çmimin dhe titullin “Qytetar nderi i Tuzit”, e dorëzon kryetari i Komunës.

**Neni 12**

Punët administrative dhe profesionale për nevojat e Jurisë dhe punët në procesin për ndarjen e titullit “Qytetar nderi i Tuzit” e kryen Shërbimi i Kuvendit.

**Neni 13**

Ky vendim hyn në fuqi ditën e sjelljes dhe publikohet në “Fletën zyrtare të MZ-dispozitat komunale”. Me ditën e hyrjes në fuqi të këtij Vendimi pushon së vlejturi Vendimi mbi kushtet, mënyrën dhe procesin për ndarjen e Çmimeve dhe mirënjohjeve të Komunës urbane të Tuzit (“Fleta zyrtare e Malit të Zi-dispozitat komunale”, nr. 019/09 prej më 11.06.2009 , 024/09 prej më 10.07.2009, 037/10 prej më 10.11.2010 , 031/14 prej më 11.11.2014).

Numër: 02-030/19-4067

Tuz, 18.07.2019

**KUVENDI I KOMUNËS SË TUZIT**

**Kryetari,**

**Fadil Kajoshaj**